Ráða visthverf viðhorf stefnumörkun í umhverfismálum innan sveitarfélags Snæfellsbæjar?
Tilgangur þessarar rannsóknar er að varpa ljósi á það hvort visthverf viðhorf séu ráðandi í umhverfismálum innan sveitarfélags Snæfellsbæjar. Þau hugtök sem helst var unnið með við gerð þessarar rannsóknar voru visthverf og mannhverf viðhorf. Til að öðlast dýpri innsýn í viðhorfin var horft til djúpsærrar umhverfishyggju, og siðfræðikenninga. Rannsóknin leiddi í ljós að mannhverft viðhorf er ráðandi, eins og mögulega mátti búast við, þar sem viðtöl voru tekin við einstaklinga sem allir starfa fyrir sveitarfélagið. Þrátt fyrir að mannhverft viðhorf hafi verið ráðandi í svörum þeirra má einnig greina sterk visthverf viðhorf sem sverja sig í ætt við djúpsæja umhverfishyggju
Félagsvísindi, Vistmenning, Sveitarfélög, Umhverfisaðlögun
Networked Digital Library of Theses and Dissertations